
ACORD 91/2008, D’11 DE JUNY, DEL PLE DEL CONSELL DE L’AUDIOVISUAL DE CATALUNYA

Expedient núm. 06/C-ADM/2008. Sobre la compareixença i tramesa al Jutjat de l’expedient 27/A/2007  (Recurs 243/2008-E)
1. La senyora Sílvia Alejandre Díaz, Procuradora dels Tribunals i d’AUDIOLINK COMUNICACIONES, SL, ha interposat davant el Jutjat Contenciós Administratiu número 11 de Barcelona, el recurs contenciós administratiu núm. 243/2008-E, contra l’Acord 297/2007, de 19 de desembre, del Ple del Consell de l’Audiovisual de Catalunya, que aprova els plecs de clàusules administratives particulars i de prescripcions tècniques que han de regir la contractació per a l’explotació del servei públic de radiodifusió sonora en ones mètriques amb modulació de freqüència, amb caràcter comercial, reservades per a Catalunya i disposa la publicació de l’anunci de licitació del concurs corresponent al Diari Oficial de la Generalitat de Catalunya.

2. El 27 de maig de 2008 el Jutjat Contenciós Administratiu número 11 de Barcelona va acordar, mitjançant una provisió, admetre a tràmit el recurs contenciós administratiu presentat per la senyora Sílvia Alejandre Díaz, Procuradora dels Tribunals i d’ AUDIOLINK COMUNICACIONES, SL, i de conformitat amb el que estableixen els articles 48 i 49 de la Llei de l’Estat 29/1998, de 14 de juliol, reguladora de la jurisdicció contenciosa administrativa (en endavant, LJCA), reclamar a l’Administració demandada l’expedient administratiu i informar a aquesta de procedir a citar personalment als que apareixen com a interessats, per tal que en el termini de nou dies puguin comparèixer i personar-se. El 30 de maig de 2008, ha tingut entrada en el Registre del Consell de l’Audiovisual de Catalunya (registre d’entrada 2272/2008) còpia de la provisió esmentada. 

Per tot l’exposat, el Ple del Consell de l’Audiovisual de Catalunya, ha adoptat els següents:

ACORDS

1. Comparèixer, en virtut del que preveu l’article 21 LJCA, com a part demandada en el recurs contenciós administratiu núm. 243/2008-E, interposat per la senyora Sílvia Alejandre Díaz, Procuradora dels Tribunals i d’AUDIOLINK COMUNICACIONES, SL, contra l’Acord 297/2007, de 19 de desembre, del Ple del Consell de l’Audiovisual de Catalunya, que aprova els plecs de clàusules administratives particulars i de prescripcions tècniques que han de regir la contractació per a l’explotació del servei públic de radiodifusió sonora en ones mètriques amb modulació de freqüència, amb caràcter comercial, reservades per a Catalunya i disposa la publicació de l’anunci de licitació del concurs corresponent al Diari Oficial de la Generalitat de Catalunya.

2. Trametre al Jutjat l’expedient sobre l’Acord objecte de recurs, mitjançant una copia validada de totes les actuacions i posar en el seu coneixement, de conformitat amb el que preveu l’article 38 de la LJCA, que aquest Consell té coneixement de l’existència del recurs contenciós administratiu núm. 175/2008 de la Secció tercera de la Sala contenciosa administrativa del Tribunal Superior de Justícia de Catalunya, en el qual concorren els supòsits d’acumulació previstos al Capítol III del Títol III de la Llei 29/1998, de 13 de juliol, de la jurisdicció contenciosa administrativa.

3. Citar a termini a ACTIVITATS COMERCIALS ESPECIALS, SA; ARANBROADCAST, SLU; ARANESA DE RADIO I TELEVISIO, SAU; ASOCIACIÓN CULTURAL AMAO; ASSOCIACIÓ CULTURAL AMICS RADIO; AUDIOVISUAL XTRA, SLU; BIFIDUS PRODUCCIONS, SL; CADENA PIRENAICA DE RÀDIO I TELEVISIÓ, SL; CELEBRADDA, SA; CIENCIA Y SABIDURIA, SLU; CLUB DE RADIO TERRASSA, SA; CRUZ DIAZ LANAU, JUAN DE LA; D-9 COMUNICACIO, SL; DIARI DE GIRONA, SAU; EDICIONS INTERCOMARCALS, SA; EDITORIAL PRENSA IBERICA, SA; EMISORES CATALANES DE PROXIMITAT, SL; ENS DE COMUNICACIONS, SL; ETV Llobregat TV, SL; FUNDACIÓ MISSATGE HUMÀ I CRISTIÀ; GRUPO SIMALRO, SL; HORDEUM DAURADA, SL; IMAGINA RÀDIO, SL; INNOVACIÓN DE RADIO. SL; KISS MEDIA, SA; LA  SEVA LLAR EL SEU MÓN, SL; La Veu de l'Ebre, SL; LIVE FM PRODUCCIONS, SL; LLEGEIX, ESCRIU I ESCOLTA CATALÀ, SL; MARTÍNEZ GASCON, MERCÈ; MASS MEDIA RIPOLLÈS, SL; METROPOLITANA AUDIOVISUALS, SL; MOLA TV, SL; NADAL GIRONA, JOAN; NEGOCIOS ONDA RADIO, SA; OLOT TV, SL; ONDA RAMBLAS, SA; ONES DEL SEGRIÀ, SL; OSONA COMARCA DE MITJANS DE COMUNICACIO, SL; OTSANDA UNIC, SL; PREMSA D'OSONA, SA; PRODUCTORA D'EMISSIONS DE RADIO, SL; PUBLICACIONS PENEDÈS; RADIO 13 DE CATALUNYA, SAU; RÀDIO AMANECER,SA; RADIO CAPITAL DE L'EMPORDÀ, SC; RADIO CIUTAT MANRESA, SL + RADIO TV DE; RADIO MARIA; RADIO MARINA, SA; RADIO SALUT, SA; RADIO SOLIDARIA, SL; RADIO TELETAXI FM DE RADIODIFUSION, SA; RÀDIO TERRAFERMA DE LLEIDA, SA; RADIO TROPICAL, SL; RADIOCAT XXI, SLU; RADIOS CATALANES DE PROXIMITAT, SL; RECOLETOS MEDIOS DIGITALES, SL; RKOR RADIO, SL; RM RADIO, SA; SANTIAGO PEREZ, DIEGO; SER (SOCIEDAD ESPAÑOLA DE RADIODIFUSION, SA); SISTEMA CATALÀ RADIODIFUSIÓ, SL; SMAP EXPO, SL; TAELUS, SL; TAELUS RADIO, SL; TAMEDIAXA, SA; TOT MUSICA RÀDIO, SL; TUMBO PRIVILEGIOS, SL; UNIDAD LIBERAL RADIO, SL; UNIPREX, SAU; VALLÉS CAMA, VICENTE; VAROS TRADE, SL; WAI ENTERTAINMENT, SL; M&M INFONET ASSOCIATED, SL com a possibles interessats en l’expedient administratiu referenciat per tal que en el termini de nou dies, comptadors a partir de la recepció de la notificació d’aquest Acord, puguin comparèixer i personar-se davant el jutjat contenciós administratiu núm. 11 de Barcelona.

4. Designar per portar a terme la representació i defensa del Consell de l’Audiovisual de Catalunya a la procuradora dels tribunals, senyora Marta Durban Piera, i a la lletrada de l’Àrea Jurídica d’aquest Consell, senyora Mònica Duran Ruiz, respectivament, de conformitat amb el que preveuen l’article 20 de l’Estatut orgànic i de funcionament del Consell de l’Audiovisual de Catalunya, en relació amb l’article 24 de la Llei de l’Estat 29/1998, de 14 de juliol, reguladora de la jurisdicció contenciosa administrativa.

5. Notificar aquest Acord al Jutjat Contenciós Administratiu número 11 de Barcelona.

Barcelona, 11 de juny de 2008

Josep M. Carbonell i Abelló


            Dolors Comas d’Argemir i Cendra

President

